זכויות להט"ב בג'ורג'יה

זכויותיהם של לסביות, הומוסקסואלים, טרנסג'נדרים וביסקסואלים (להט"ב) במדינת ג'ורג'יה שבארצות הברית התקדמו במאה ה־21. עם זאת, להט"בים בג'ורג'יה עדיין עשויים לחוות מספר קשיים שהטרוסקסואלים אינם חווים מבחינת החוק. זוגות חד-מיניים מורשים להינשא ולאמץ ילדים במדינה משנת 2015. כמו כן, אפליה על רקע זהות מגדרית אסורה בג'ורג'יה בעקבות החלטה של בית המשפט הפדרלי האחד עשר לערעורים של ארצות הברית, אך חוקי המדינה אינם אוסרים אפליה על רקע נטייה מינית. באטלנטה, עיר הבירה של ג'ורג'יה, ישנם אירועים רבים של קהילת הלהט"ב. מצעד הגאווה הראשון בעיר התקיים בשנת 1971, וכיום משתתפים בו מאות אלפי אנשים בכל שנה. בעבר היו קיימים בג'ורג'יה חוקים שאסרו מעשי סדום. חוקים אלה אסרו, בין היתר, פעילות מינית בין בני אותו המין. בשנת 1998 בית המשפט העליון של ג'ורג'יה קבע שחוקים אלה אינם חוקתיים משום שהם מפרים את הזכות לפרטיות. כתוצאה מכך, הומוסקסואליות ולסביוּת הפכו לחוקיות במדינה. בנובמבר 2004 אזרחי ג'ורג'יה אישרו במשאל עם תיקון לחוקת המדינה, שאסר להכיר בנישואים חד־מיניים או באיחוד אזרחי עבור זוגות חד־מיניים. משאל העם עבר ברוב של 76%, מה שגרם להחלת איסור חוקתי על נישואים חד־מיניים בג'ורג'יה. ב־26 ביוני 2015 בית המשפט העליון של ארצות הברית קבע בפסק דין אוברגפל נגד הודג'ס שנישואים הם זכות חוקתית תחת התיקון ה־14 לחוקת ארצות הברית, ושזכות זו חייבת להינתן גם לזוגות חד־מיניים. כתוצאה מכך, בוטל האיסור על נישואים חד־מיניים בג'ורג'יה וביתר המדינות בארצות הברית שבהן היה איסור כזה. כל המחוזות בג'ורג'יה החלו להעניק רישיונות נישואים לזוגות חד־מיניים (או הסכימו לעשות זאת). לפני שנישואים חד־מיניים הפכו לחוקיים בכל המדינה, מספר ערים ומחוזות בג'ורג'יה הכירו בזוגיות חד־מינית במסגרת שותפות מקומית, שהעניקה חלק מזכויות הנישואים. להלן המחוזות והערים שהכירו בשותפות מקומית עבור זוגות חד־מיניים: מחוזות: מחוז דהקאלב ומחוז פולטון; ערים: אבונדייל אסטייטס, אטלנטה, איסט פוינט, את'נס, דוראוויל, דקייטר, סוואנה, פיין לייק וקלארקסטון. בפברואר 2018 הסנאט של מדינת ג'ורג'יה אישר הצעת חוק שנועדה לאפשר לסוכנויות אימוץ המקבלות מימון מהמדינה לסרב למקם ילדים בבתים מסוימים אם הדבר מפר את אמונתן הדתית. המתנגדים להצעת החוק טענו שהיא מתירה אפליה בלתי מוצדקת נגד זוגות חד־מיניים ולהט"בים יחידים. בסופו של דבר, בית הנבחרים של ג'ורג'יה לא הצביע על הצעת החוק, ולכן היא למעשה נדחתה. במרץ 2018 חתם מושל ג'ורג'יה, נייתן דיל, על חוק שמעניק זכויות אימוץ שוות לזוגות חד־מיניים. מדינת ג'ורג'יה מאפשרת לזוגות לסביות להיעזר בטיפולי הפריה חוץ־גופית על מנת להיכנס להיריון. כמו כן, זוגות הומוסקסואלים מורשים להיעזר בפונדקאות. במדינת ג'ורג'יה לא קיים חוק פשעי שנאה. אף על פי כן, חוק פשעי השנאה הפדרלי של ארצות הברית כולל פשעים שנעשו על רקע נטייה מינית או זהות מגדרית החל משנת 2009. טרנסג'נדרים בג'ורג'יה מורשים לשנות את סעיף המגדר בתעודת הלידה ובתעודת הזהות שלהם. לשם כך יש לעבור ניתוח לשינוי מין. חוקי ג'ורג'יה אינם אוסרים אפליה על רקע נטייה מינית או זהות מגדרית. עם זאת, מספר ערים ומחוזות במדינה חוקקו תקנות מקומיות האוסרות אפליה כזו במידות שונות. בערים אטלנטה, דוראוויל וקלארקסטון החוק אוסר אפליה על רקע נטייה מינית או זהות מגדרית בכל מקומות העבודה. גם בעיר איסט פוינט וכן במחוזות דהקאלב ופולטון ישנן תקנות האוסרות אפליה כזו, אך על רקע נטייה מינית בלבד. מספר ערים נוספות בג'ורג'יה חוקקו תקנות מצומצמות יותר, שאוסרות אפליה במקומות עבודה ציבוריים של הרשות המקומית בלבד. בערים אבונדייל אסטייטס, אוגוסטה, את'נס, דקייטר, מייקון, סוואנה, פיין לייק וקולומבוס החוק אוסר אפליה על רקע נטייה מינית או זהות מגדרית במקומות עבודה ציבוריים, ואילו בערים טיבי איילנד וסנדי ספרינגס החוק אוסר אפליה כזו על רקע נטייה מינית בלבד. חוקי מדינת ג'ורג'יה אינם אוסרים במפורש אפליה על רקע זהות מגדרית. עם זאת, ב־6 בדצמבר 2011 אישר בית המשפט הפדרלי האחד עשר לערעורים של ארצות הברית החלטה של בית משפט נמוך יותר, שקבע שפיטורי עובד על רקע זהותו המגדרית מפרים את הסעיף בחוקה שאוסר אפליה על רקע מגדר. בית המשפט פסק לטובת ונדי בת' גלן, אישה טרנסג'נדרית שפוטרה מעבודתה לאחר שסיפרה למפקח שלה על כוונתה לשנות את מינה מזכר לנקבה. בעקבות החלטת בית המשפט, אפליה על רקע זהות מגדרית במקומות עבודה אסורה בג'ורג'יה, אף על פי שחוקי המדינה עצמם אינם אוסרים אותה. חוקי ג'ורג'יה אוסרים בריונות בבתי ספר, אך אינם כוללים רשימה של קבוצות ייחודיות המוגנות מפני בריונות. עם זאת, במחוז דהקאלב ובמחוז פולטון ישנן תקנות המנחות את המורים בבתי הספר לפעול נגד בריונות על רקע נטייה מינית או זהות מגדרית. סקר שנערך בשנת 2017 על ידי המכון הציבורי לחקר דת (PRRI) מצא ש־52% מתושבי ג'ורג'יה תומכים בנישואים חד־מיניים, בעוד ש־39% מתנגדים ו־10% לא בטוחים או מחזיקים בעמדה נייטרלית. אותו הסקר מצא ש־65% מתושבי ג'ורג'יה תומכים בחוקים האוסרים אפליה על רקע נטייה מינית או זהות מגדרית, בעוד ש־29% מתנגדים לחוקים כאלה. זאת ועוד, הסקר מצא ש־56% מהתושבים סבורים שאין לאפשר לעסקים לסרב להעניק שירותים להומוסקסואלים וללסביות מטעם אמונה דתית, בעוד ש־34% סבורים שיש לאפשר לעסקים לעשות זאת. מדיה וקבצים בנושא להט"ב בג'ורג'יה בוויקישיתוף POWELL v. STATE‏, באתר FindLaw Georgia, באתר National Center for Transgender Equality 11th Circuit Rules for Transgender Employee in Sex Discrimination Case, באתר littler.com‏, 15 בדצמבר 2011 יצחק בן חורין, היסטוריה בארה"ב: נישואים חד-מיניים - חוקיים, באתר ynet, 26 ביוני 2015 LGBT Adoption Laws Georgia‏, באתר lifelongadoptions.com Sponsors, באתר Atlanta Pride Election 2004 - Ballot Measures, באתר CNN Top Georgia court official: Judges 'are following the law' on gay marriages, באתר ajc.com‏, 29 ביוני 2015 § 20-200. Definitions, Article X. Domestic Partnerships, Chapter 20. Personnel, Code Of Dekalb County, Code of Ordinances, DeKalb County Georgia Domestic Partnership Laws, באתר FindLaw Atlanta suburb approves domestic partnership registry, באתר וושינגטון בלייד, 24 ביולי 2013 Domestic Partnership, באתר City of Atlanta Partners Task Force - Governments Offering Benefits § Georgia, באתר buddybuddy.com Domestic Partnership in Georgia, באתר The Atlanta Family Law News Blog‏, 21 באוקטובר 2011 Savannah approves domestic partner benefits, באתר thegavoice.com‏, 15 באוקטובר 2010 Decatur City Commission Approves Domestic Partnership Registry, באתר patch.com‏, 17 בדצמבר 2013 Domestic Partnership, באתר City of Clarkston Georgia votes for adoption law that would let agencies deny gay couples, באתר אינדפנדנט, 26 בפברואר 2018 Georgia lawmakers unlikely to pass adoption bill affecting gay couples, באתר ajc.com‏, 22 במרץ 2018 Ga. governor signs LGBT ‘neutral’ adoption bill, באתר וושינגטון בלייד, 8 במרץ 2018 LGBT Family Building, באתר Atlanta Fertility Clinic Gay/LGBT Surrogacy in GA, NC, SC, TN, AL, באתר southernsurrogacy.com Georgia one of a handful of states without hate crime laws, באתר ajc.com‏, 30 ביוני 2015 Obama signs hate crimes bill into law, באתר CNN‏, 28 באוקטובר 2009 Employment Discrimination in Georgia, באתר nolo.com Atlanta, Georgia, באתר הקמפיין לזכויות אדם Doraville passes historic LGBTQ nondiscrimination ordinance, באתר Project Q Atlanta‏, 6 בנובמבר 2018 Clarkston beefs up its anti-discrimination policies, באתר Project Q Atlanta‏, 4 בפברואר 2009 Georgia – Sexual Orientation and Gender Identity Law and Documentation of Discrimination, באתר Williams Institute, ספטמבר 2009 Roswell, Georgia, באתר הקמפיין לזכויות אדם Avondale Estates, Georgia, באתר הקמפיין לזכויות אדם Augusta, GA Approves LGBTQ Employment Protections for Municipal Employees, באתר Freedom for All Americans‏, 20 ביוני 2018 Athens-Clarke, Georgia, באתר הקמפיין לזכויות אדם Decatur, Georgia, באתר הקמפיין לזכויות אדם Macon-Bibb commission approves LGBT civil rights ordinance, באתר thegavoice.com‏, 21 באפריל 2017 Savannah expands protections for LGBT residents, באתר Project Q Atlanta‏, 11 בדצמבר 2015 Non-Discrimination Laws that include gender identity and expression, באתר Transgender Law & Policy Institute Columbus, Georgia, באתר הקמפיין לזכויות אדם Sandy Springs, Georgia, באתר הקמפיין לזכויות אדם Georgia Anti-Bullying Laws & Policies, באתר stopbullying.gov School Anti-Bullying, באתר הקמפיין לזכויות אדם Board Policy on Bullying, באתר DeKalb Preparatory Academy Student Code of Conduct & Discipline Handbook – Fulton County Schools (עמוד 14, כלל 6, סעיף a) Public opinion on same-sex marriage by state: Georgia, באתר המכון הציבורי לחקר דת (PRRI) Public opinion on LGBT nondiscrimination laws by state: Georgia, באתר המכון הציבורי לחקר דת (PRRI) Public opinion on religiously based refusals to serve gay and lesbian people by state: Georgia, באתר המכון הציבורי לחקר דת (PRRI) Georgia Age of Consent & Statutory Rape Laws, באתר ageofconsent.net סוכנויות הידיעות, זה רשמי: חיילים אמריקנים יכולים לצאת מהארון, באתר ynet, 20 בספטמבר 2011 ד"ר איתי גל, החלטה תקדימית בארה"ב: מעתה הומואים יכולים לתרום דם, באתר ynet, 21 בדצמבר 2015